ai4bharat/Pralekha huggingface dataset:
ارضیاتی سائنس کی وزارت
سمندری طوفان اورسیلاب کے واقعات میں اضافہ
‘‘اعدادوشماربتاتے ہیں کہ گذشتہ تین سالوں کے دوران بھاری بارش کے واقعات کی تعداد میں تیزی سے اضافہ ہواہے ۔’’-- ڈاکٹرہرش وردھن
‘‘آئی ایم ڈی کے ذریعہ اٹھائے گئے متعد د اقدام سے موسمیاتی پیشن گوئی کی صلاحیتوں میں اضافہ ہواہے۔’’ : ڈاکٹرہرش وردھن
نئی دہلی ، 25ستمبر: وزیربرائے سائنس اورٹکنالوجی ، ارضیاتی سائنس ، اورصحت اورخاندانی بہبود ڈاکٹرہرش وردھن نے 23ستمبر ، 2020کو لوک سبھامیں ایک تحریری جواب میں بتایاکہ ‘‘سال 2017-1891 کی شماریات کی بنیاد پرایک سال کے اندرشمالی بحرہند میں اوسطاً5 طوفان تیارہوتے ہیں جن میں 4خلیج بنگال کے اوپر اورایک بحرعرب کے اوپر۔تاہم ماضی قریب میں شمالی بحرہند میں طوفانوں کی تشکیل میں تیزی سے اضافہ دیکھاگیاہے ۔اس کے علاوہ مطالعات سے پتہ چلتاہے کہ حالیہ برسوں میں بحرہند میں شدید طوفانوں کی تعداد میں اضافہ ہواہے ۔
شمالی بحرہندمیں 2017سے 2019کے دوران بننے والے طوفانوں کی تفصیلات درج ذیل ہیں :
|
|
سال
|
|
درج ذیل میں طوفانوں کی تعداد
|
|
طوفانوں کی کل تعداد
|
|
خطرناک طوفانوں یا اس سے زیادہ کی شدت
|
|
بحر عرب
|
|
خلیج بنگال
|
|
2017
|
|
1
|
|
2
|
|
3
|
|
2
|
|
2018
|
|
3
|
|
4
|
|
7
|
|
6
|
|
2019
|
|
5
|
|
3
|
|
8
|
|
6
بحرعرب میں طوفانو ں کی اعلیٰ سالانہ فریکوئنسی عام سالانہ ایک کے مقابلے میں ، 2019میں بحرعرب میں آئے 5طوفان سال 1902کے پچھلے ریکارڈکے مساوی ہیں ۔ ساتھ ہی سال 2019میں بحرعرب میں شدید طوفان بھی آئے ۔
سیلاب کے سلسلے میں یہ قابل ذکرہے کہ ملک نے حالیہ دنوں میں شدیدسے انتہائی شدید بارش کے واقعات دیکھے ہیں جس کے سبب سیلاب کی صورتحال پیداہوئی ۔ 2017سے 2019تک گذشتہ تین برسوں میں شدید اور انتہائی شدید بارش درج کرنے والے مراکز کی تعداد درج ذیل ہے :
|
|
سال
|
|
ایس ڈبلیو مانسون سیزن  کے دوران درج کیے گئے اسٹیشنوں کی تعداد
|
|
شدید بارش 
|
|
انتہائی شدید بارش 
|
|
2017
|
|
1824
|
|
261
|
|
2018
|
|
2181
|
|
321
|
|
2019
|
|
3056
|
|
554
اعداد وشمارسے پتہ چلتاہے کہ گذشتہ تین برسوں کے دوران شدیدبارش کے واقعات میں مسلسل اضافہ ہورہاہے ۔
ہندوستانی محکمہ موسمیات طوفانوں کی نگرانی اور موسم کی پیشن گوئی کے لئے سیٹلائٹ ، راڈار اور روایتی اور خود کارموسمی مراکز سے بہترمشاہدات کے لئے ایک سوٹ کااستعمال کرتاہے ۔ اس میں ساحلی اور خودکارموسمی مراکز  خودکاربارش کی پیمائش کرنے والا آلہ  ، موسمیاتی کشتیاں سمیت انسیٹ ۔3ڈی ، 3ڈی آراوراسکیٹ سیٹ سیٹلائٹ ، ڈوپلرموسم راڈار شامل ہیں ۔عالمی سطح پر12کلومیٹرگرڈ اوربھارت /علاقائی /بڑے شہری علاقے میں تین کلومیٹرگرڈ پر پیشن گوئی کے آلات کی پیداوارکے لئے تمام دستیاب عالمی سیٹلائٹ ریڈی ایشن اور راڈارڈیٹا ریڈینس سے پیشن گوئی کے ماڈلوں کے ترمیم شدہ سوٹ کے نفاذ سے موسمی پیشن گوئی کی صلاحیتوں میں اضافہ ہواہے ۔ ’’
وزیراعظم کا دفتر
وزیراعظم نے عوام کو مہاشیوراتری کی مبارک باد دی
نئی دہلی،11 ؍مارچ : وزیراعظم جناب نریندر مودی نے مہا شیو راتری کے موقع پر ملک کے عوام کو مبارک باد دی۔
اپنے ایک ٹوئیٹ میں وزیراعظم نے کہا ’’ملک کے تمام شہریوں کو مہا شیو راتری کے مقدس موقع پر ڈھیروں مبارک باد – ہر ہر مہا دیو۔‘‘
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ج ق۔ ق ر
5U-240
(
وزارت خزانہ
او آئی سی ایل ، این آئی سی ایل اور یو آئی آئی سی ایل میں سرمایہ لگانے کی تجویز کو کابینہ کی منظور
نئیدہلی ، 12 فروری / وزیر اعظم جناب نریندر مودی کی صدارت میں مرکزی کابینہ نے سرکاری دائرۂ کار کی جنرل بیمہ کمپنیوں  ، جن کے نام اوریئنٹل انشورنس کمپنی لمیٹیڈ  ، نیشنل انشورنس کمپنی لمیٹیڈ  اور یونائیٹڈ انڈیا انشورنس کمپنی لمیٹیڈ  میں سرمایہ لگانے کو اصولی طور پر اپنی منظوری دے دی ہے ۔
مذکورہ بالا فیصلے کے پیش نظر کابینہ نے تینوں پی ایس جی آئی سی یعنی او آئی سی ایل ، این آئی سی ایل اور یو آئی آئی سی ایل کی اہم مالی حالت اور ریگو لیٹری سولوینسی کی ضرورتوں کے پیش نظر فوری طور پر 2500 کروڑ روپئے جاری کرنے کی اجازت دے دی ہے ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
) م ن ۔ ش س ۔ ع ا )
U.No. 734
(Visitor Counter : 59
وزیراعظم کا دفتر
وزیر اعظم نے نیشنل ایس سی-ایس ٹی ہب اسکیم کی کامیابی کی تعریف کی
وزیر اعظم نے نیشنل ایس سی-ایس ٹی ہب اسکیم کی تعریف کی ہے جس نے ایک لاکھ سے زیادہ مستفیدین کے رجسٹریشن کو مکمل کر لیا ہے۔
مرکزی وزیر جناب نارائن رانے کو جواب دیتے ہوئے وزیر اعظم نے کہا کہ ایم ایس ایم ای کو مضبوط بنانا معاشرے کے ہر طبقے کو مضبوط بنانے کے مترادف ہے۔
وزیر اعظم نے ٹویٹ کیا:
”بہت بہت مبارک! ایم ایس ایم ای سیکٹر کو با اختیار بنانے کا مطلب معاشرے کے ہر طبقے کو با اختیار بنانا ہے۔ نیشنل ایس سی-ایس ٹی ہب اسکیم کی یہ کامیابی حوصلہ افزا ہے۔“
وزارت دفاع
دفاعی ساز و سامان کی حصولیابی
نئی دلّی ، 18 مارچ / رکشا راجیہ منتری جناب شری پد نائک نے آج لوک سبھا میں جناب انل فیروجیا کو ایک تحریری جواب میں بتایا ہے کہ دفاعی ساز و سامان کی اہم حصولیابی کا کام ممکنہ خطرات ، آپریشن سے متعلق چنوتیوں اور مسلح دستوں کو ٹیکنا لوجی میں رونما ہونے والی تبدیلیوں کے لحاظ سے چاق و چوبند رکھنے کی ضرورت کے پیش نظر کیا جاتا ہے تاکہ سلامتی سے متعلق تمام تر چنوتیوں کا سامنا کیا جا سکے ۔
گذشتہ تین برسوں کے دوران  اور رواں مالی سال کے دوران  حکومت نے 138 اہم حصولیابی تجاویز کو ضرورت کے تحت منظوری دی ہے تاکہ تھرمل امیجنگ نائٹ ویژن انسٹرومنٹ کو دیسی وسائل / مینو فیکچرنگ کو فروغ دینے کے لئے آگے بڑھایا جا سکے ۔ ان حصولیابیوں میں درج ذیل نکات شامل ہیں :
- گہرے اندھیرے میں دیکھنے کی صلاحیت فراہم کرنا ۔
- دھول اور میدانِ جنگ میں اٹھنے والے دھوئیں کے درمیان بھی دیکھنے کی صلاحیت ۔
- نشانے پر گولی باری کرنے کے لئے نگرانی اور ٹارگیٹ تک پہنچنے کا انتظام ۔
- زمین پر مرتکز ، بحری یا فضائی پلیٹ فارم کی فراہمی ۔
اندرونِ ملک تیار کئے گئے کچھ بڑے نظام یا تو یہاں وضع کئے گئے ہیں یا انہیں مربوط کرکے مسلح دستوں یعنی ہوائی پیشگی وارننگ اور کنٹرول  نظام ، مربوط گائیڈڈ میزائل ترقیات نظام کے تحت میزائل کی تیاری  ، راڈار ، سونار ، تارپیڈو وغیرہ میں برائے کار لایا گیا ہے اور شامل کیا گیا ہے ۔
۔۔۔۔۔۔۔۔۔۔۔۔۔۔۔۔۔

U. No. 1310
(Visitor Counter : 58
وزارتِ تعلیم
بھارت اور برطانیہ تعلیمی تعاون کو مستحکم بنائیں گے
برطانیہ کے وزیر خارجہ راب نے بھارت کی قومی تعلیمی پالیسی 2020 کو وژن والی کہہ کر سراہا ہے ان کا کہنا ہے کہ اس سے دونوں ملکوں کے درمیان ایک زندہ پل کے طور پر تعلیم کو استحکام حاصل ہوگا
تعلیمی لیاقتوں کو باہمی طور پر تسلیم کرنے کے لیے ایک مشترکہ ٹاسک فورس قائم کی جائے گی
وزیر تعلیم کا کہنا ہے کہ اس سے تعلیم کو بین الاقوامی بنانے کی بھارت کی کوشش میں مدد ملے گی
نئی دہلی،16؍ دسمبر ، بھارت اور برطانیہ نے اپنے تعلیمی تال میل کو مزید مستحکم بنانے کے عزم کا اظہار کیا ہے۔ وزیر تعلیم جناب رمیش پوکھریال نشک اور برطانیہ کے وزیر خارجہ ڈومنک راب کے درمیان آج یہاں باہمی میٹنگ میں دونوں ملکوں نے تعلیم اور تحقیق کے میدان میں اپنی مصروفیت کو اور بڑھانے سے اتفاق کیا نیز اگلے سال تعلیمی لیاقت کو باہمی طور پر تسلیم کرنے کے معاملے میں تال میل کے ساتھ کام کرنے پر رضامندی کا اظہار کیا۔تعلیم کے وزیر مملکت جناب سنجے دھوترے، اعلیٰ تعلیم کے سکریٹری جناب امت کھرے اور وزارت کے سینئر اہلکار بھی اس موقع پر موجود تھے۔
برطانیہ کے وزیر خارجہ عزت مآب ڈومنک راب نے بھارت کی قومی تعلیمی پالیسی 2020 کا وژن والی کہہ کر خیر مقدم کیا اور کہا کہ مجوزہ اصلاحات سے طلبا کے لیے ، اقتصادیات کے لیے اور دونوں ملکوں کے درمیان مزید تال میل کے لیے مواقع پیدا ہوں گے۔ 2018 میں برطانیہ کے دورے کے موقع پر وزیر اعظم جناب نریندر مودی کے بیان کو یاد کرتے ہوئے کہ تعلیم بھارت اور برطانیہ کے درمیان ایک زندہ پل ہےجناب راب نے کہا کہ اس پالیسی سے اس پل کو مزید مضبوط بنانے میں مددملے گی۔ انھوں نے کہا کہ برطانیہ، بھارت سے آنے والے ماہرین تعلیم کا بڑا احترام کرتا ہے اور بھارتی طلبا برادری کے رول کو ان کے ملک میں بڑی قدر کی نگاہ سے دیکھا جاتا ہے۔ انھوں نے یہ بھی مطلع کیا کہ طلبا برادری کے آنے جانے میں آسانی پیدا کرنے کی غرض سے برطانیہ نے اپنے ویزا اور ایمیگریشن قوانین میں بہت سی تبدیلیاں کی ہیں۔
بھارت اور برطانیہ نے دو نوں ملکوں کی اعلیٰ تعلیم کی منتخب تنظیموں پر مشتمل ایک مشترکہ ٹاسک فورس قائم کرنے سے اتفاق کیا ہے جو تعلیمی لیاقت کو باہمی طور پر تسلیم کرنے کے سلسلے میں کام کرے گی۔ ٹاسک فورس کی ہیئت اور اس کی جزئیات کے بارے میں فیصلہ حکام کی سطح پر کیا جائے گا۔
اس موقع پر ا ظہار خیال کرتے ہوئے وزیر تعلیم جناب رمیش پوکھریال نشنک نے کہا کہ ایک مشترکہ ٹاسک فورس کے قیام سے تعلیمی لیاقت کو باہمی طور پر تسلیم کرنے کے عمل میں تیزی پیدا ہوگی۔اس سے اعلیٰ تعلیم کو بین الاقوامی بنانے کے بھارت کے ایجنڈے میں مدد ملے گی۔ انھوں نے کہا کہ تعلیمی لیاقت کو باہمی طور پر تسلیم کرنے کا سمجھوتہ وزیر اعظم جناب نریندر مودی کے اس وژن سے مطابقت رکھتا ہے کہ ایک عالمی موبائل ورک فورس قائم کی جائے اور بھارت کی اعلیٰ تعلیم کو بین الاقوامی نوعیت دی جائے جس کی تجویز قومی تعلیمی پالیسی  2020 میں پیش کی گئی ہے جس کا آغاز اس سال جولائی میں ہوا تھا۔
برطانیہ کے ساتھ بھارت کے تعلیمی رشتے کے بارےمیں بات کرتے ہوئے جناب پوکھریال نے کہا کہ دونوں ملکوں کے درمیان تعلقات بہت ہی مثبت اور پُرتعاون رہے ہیں۔ آج کے سمجھوتے سے دونوں ملکوں کے درمیان تعلیم، تحقیق اور اختراع کے ذریعے تعلقات کو مزید اونچائی پر لے جانے کے مسلسل باہمی اعتماد کی اہمیت اجاگر ہوئی ہے۔
دونوں ملکوں نے اس امید اور اعتماد کا اظہار کیا کہ وہ تعلیم، تحقیق اور اختراع کے شعبے میں باہمی مصروفیت کو اور آگے بڑھائیں گے جس سے باہمی تعلقات میں مزید گہرائی اور مضبوطی پیدا ہوگی۔
سائنس اور ٹیکنالوجی کی وزارت
خلائی وقت نیوٹرینو ارتعاش کو تحریک دیتا ہے
نئی دہلی:17جون،2021۔سائنسدانوں نے یہ ثابت کیا ہے کہ خلائی وقت کی جیومیٹری نیوٹرینوارتعاش بنا سکتی ہے۔ نیوٹرینو ایک پراسرار ذرات ہیں، جو سورج، ستاروں اور دیگر جگہوں پر جوہری رد عمل میں کثرت سے تیار ہوتے ہیں۔ نیوٹرینو بھی "ارتعاش" کرتا ہے، جس کا مطلب ہے کہ مختلف قسم کے نیوٹرینو ایک دوسرے میں بدل جاتے ہیں۔ جو بہت سارے تجربات میں ثابت ہوچکا ہے۔ کائنات کی ابتداء کے مطالعہ میں نیوٹرینو کے ارتعاش اور ان کے بڑے پیمانے پر تعلقات کے بارے میں تحقیقات کرنا بہت اہمیت کا حامل ہے۔
نیوٹرینو ہر چیز کے ساتھ بہت کمزورشکل میں سلوک کرتے ہیں۔ ان میں سے کھربوں ہرانسان کے ذریعے ہر سیکنڈ بغیر کسی کے دیکھے گزرتے ہیں۔ ایک نیوٹرینو کی گردش ہمیشہ اپنی حرکت کے مخالف سمت کی طرف اشارہ کرتی ہے۔ کچھ سال پہلے تک نیوٹرینو کو بغیر کمیت کے تصور کیا جاتا تھا۔ اب عام طور پر یہ خیال کیا جاتا ہے کہ نیوٹرینو کو مرتعش ہونے کے لئے چھوٹی کمیت کی ضرورت ہوتی ہے۔
حکومت ہند کےمحکمہ برائے سائنس و ٹکنالوجی  کے تحت ایک خودمختار ادارہ ایس این بوس نیشنل سینٹر فار بیسک سائنسز  کے پروفیسر امیتاب لاہری نے اپنے طالب علم سبھاشیش چکرورتی کے ساتھ شائع کردہ ایک مقالے میں بیان کیا ہے کہ خلائیوقت کی جیومیٹری کوانٹم اثرات کے ذریعہ نیوٹرینو ارتعاش کا سبب بن سکتی ہے، چاہے نیوٹرینو بے کمیت ہی کیوں نہ ہو۔ یہ مضمون "یوروپین فزیکل جرنل سی" میں شائع ہوا ہے۔
آئن اسٹائن کے نظریہ عام اضافیت کے مطابق خلائی وقت کشش ثقل میں گھماؤدار ہوتا ہے۔ ایس این بی این سی بی ایس ٹیم کے مطابق نیوٹرینو، الیکٹران، پروٹان اور دیگر ذرات جو کہ فرمیان کے زمرے کے ہیں، کشش ثقل کی موجودگی میں حرکت پذیر ہوتے وقت ایک خاص خصوصیت کی نمائش کرتے ہیں۔ خلائی وقت ہر دو فرمیان کے درمیان کشش ثقل کے علاوہ کوانٹم فورس کو راغب کرتا ہے۔ یہ قوت ذرات کی گردش پر منحصر ہوسکتی ہے اور جب وہ سورج کے کورونا یا زمین کے کرہ باد سے گزرتے ہیں تو بڑے پیمانے پر نیوٹرینو نمودار ہوتے ہیں۔ الیکٹروویک تعامل کے لئے بھی کچھ ایسا ہی ہوتا ہے اور یہ جیو میٹریکل آمیزش والی کمیت کے ساتھ ملکر یہ نیوٹرینو ارتعاش کا سبب بننے کے لئے کافی ہے۔
اشاعت کا لنک:
DOI: 10.1140/epjc/s10052-019-7209-2
مزید تفصیلات کے لئے امیتابھ لاہریسے رابطہ کیا جاسکتا ہے۔
وزارت سیاحت
سیاحت کی وزارت نے نئی دہلی میں پی اے ٹی اے ٹریول مارٹ 2023 کا افتتاح کیا
سیاحت کی وزارت نے آج نئی دہلی میں پی اے ٹی اے ٹریول مارٹ 2023 کے لئے افتتاحی تقریب کا اہتمام کیا۔ پیسفک ایشیا ٹریول ایسوسی ایشن  ٹریول مارٹ 2023نئی دہلی کے پرگتی میدان میں شاندار بین الاقوامی نمائش و کنونشن سینٹر میں منعقد کیاجارہا ہے۔اس مارٹ میں ،جو4سے6اکتوبر2023 میں کے دوران منعقد کیا جارہا ہے، پوری دنیا کے سیاحت کے پیشہ ور اور کاروباری فریقین یکجا ہورہے ہیں۔ٹریول مارٹ کا فزیکل طو رپر یہ انعقاد عالمی وبا کی وجہ سے تین سال کے وقفے کے بعد ہورہا ہے۔
اس موقع پر پی اے ٹی اے کے چیئرمین پیٹر سیمون نے اس تقریب کے انعقاد کے لئے وزارت سیاحت کا شکریہ ادا کیا۔ انہوں نے کہا کہ پی اے ٹی اے ٹریول مارٹ منفرد مقامات کو اجاگر کرنے اور ارکان کو نیٹ ورک تیار کرنے ، پوری دنیا سے مندوبین کے لئے آموزش اور میل جول قائم کرنے اور کاروبار کو وسعت دینے کے لئے ایک بہترین موقع ہے۔ انہوں نے کہا کہ زندگی کے لئے سفر ایک شاندار پہل ہے اور اس کا پوری دنیا میں انعقاد کیا جانا چاہئے۔
اس موقع پر سیاحت کی سکریٹری محترمہ وی ودیا وتی نے کہا کہ پی اے ٹی اے ٹریول مارٹ ایشیا بحرالکاہل خطے میں سیاحت کے لئے ایک اہم پہل ثابت ہوئی ہے۔ انہوں نے کہا کہ سیاحت اتحاد کرنے والا ایک بڑا عنصر ہے اور پی اے ٹی اے ا س بات کو تسلیم کرتا ہے کہ یہ ایک دوسرے سے سیکھنے کا موقع ہے۔ انہوں نے مزید کہا کہ زندگی کے لئے سفر کی تحریک لائف مشن سے حاصل ہوئی ہے اور تمام سیاحتی مقامات کے لئے زیادہ سرسبز ، صاف ستھری اور ہم آہنگ والی ترقی پر توجہ مرکوز کرتی ہے۔
اس سال کی تقریب میں گرانقدر پی اے ٹی اے گولڈ ایوارڈ، پی اے ٹی اے یوتھ سمپوزیم، بی 2بی مارٹ کے علاوہ پائیداری سے متعلق پی اے ٹی اے فورم سمیت مختلف سرگرمیاں شامل ہیں۔
بھارت بھی پی اے ٹی اے ٹریول مارٹ میں مقتدر طریقے سے شرکت کررہا ہے۔ مارٹ میں بھارت کے لئے ایک مخصوص پویلین بھارت میں زیادہ معروف اور کم معروف سیاحت کے مقامات کے تجربات پیش کرے گا۔ دیگر ریاستی حکومتیں جیسے راجستھان، گجرات، دہلی، کرناٹک، تلنگانہ، اتراکھنڈ اور مدھیہ پردیش ،مختلف وزارتیں جیسے ہینڈلوم ڈیولپمنٹ کمشنر بھی اپنی مصنوعات کی نمائش کے لئے مختلف اسٹینڈ اور اسٹال لگا رہے ہیں۔اگرچہ یہ مارٹ خاص طور پر بی 2بی مارٹ ہے لیکن یہ موضوعاتی مصنوعات جیسے تندرستی ، ایڈوینچر ، وراثت ، کھانے، اور مختلف ریاستوں کے آرٹ اور کرافٹ عالمی مندوبین کے لئے پیش کرنے میں بھی مدد کرے گا۔
پیسفک ایشیا ٹریول ایسوسی ایشن 1951 میں قائم کی گئی تھی اور اس کا صدر دفتر بینکاک میں ہے۔ یہ ایک معروف، غیر منافع والی انجمن ہے جس کا ایشیا بحرالکاہل خطے میں سفر اور سیاحت کو فروغ دینے کے لئے اہم رول کو عالمی سطح پر تسلیم کیا جاتا ہے۔ پی اے ٹی اے ٹریول مارٹ ایک اہم بین الاقوامی تجارتی نمائش ہے جو سیاحت کے لئے مخصوص ہے ۔ یہ عالمی سطح کے خریداروں اور فروخت کاروں کے درمیان ، خاص طور پرایشیا بحرالکاہل خطے کے تاجروں کے لئے ایک پلیٹ فارم کے طور پر سہولت فراہم کرنا ہے۔
یہ مارٹ مختلف شعبوں کے نمائش کاروں اور مندوبین کو یکجا کرے گا،نیٹ ورکنگ ، لرننگ اور اشتراک کے لئے پوری دنیا سے اور خاص طور سے ایشیابحرالکاہل خطے سے شعبے کے فریقوں کے لئے ایک منفرد پلیٹ فارم فراہم کرے گا۔
صحت اور خاندانی بہبود کی وزارت
ڈاکٹر ہرش وردھن نے جی 20 وزرائے خزانہ اور صحت کی مشترکہ میٹنگ سے خطاب کیا
وبا کے دوران بہتر تیاریوں کیلئے مؤثر صحت نظام تیار کرنے پر توجہ مرکوز کرنے کی ضرورت: ڈاکٹر ہرش وردھن
صحت اور خاندانی بہبود کے مرکزی وزیر ڈاکٹر ہرش وردھن نے آج یہاں ویڈیو کانفرنس کے ذریعے جی۔20 ملکوں کے وزرائے خزانہ اور صحت کی مشترکہ میٹنگ میں شرکت کی۔ سعودی عرب جس کے پاس جی-20 ملکوں کی صدارت ہے، نے اس اجلاس کی میزبانی کی۔
ڈاکٹر ہرش وردھن نے عوامی صحت میں سرمایہ کاری پر زور کی ستائش کی۔ یہ ایسا طریقہ کار ہے جو کہ وزیراعظم جناب نریندر مودی کی قیادت میں ہندوستان میں پہلے سے ہی جاری ہے۔
ان کی تقریر کا متن درج ذیل ہے:
صدر اور معزز وزراء! موجودہ وبا اور عالمی بحران سے پیدا ہونے والے حالات ایسے ہیں جس کی نظیر پہلے نہیں ملتی۔ ایسے میں قومی اور عالمی سطح پر یکجہتی کی ضرورت ہے۔
عالمی سطح پر موجودہ حالات کے درمیان ضرورت ہے کہ بین الاقوامی کثیر شعبہ جاتی باہمی اجتماعی کوششوں کی ضرورت ہے تاکہ دنیا بھر میں صحت نظام کو مؤثر صلاحیت کو یقینی بنایا جاسکے اور کووڈ-19 کے پیچیدہ معاملات کے بہاؤ کو روکا جاسکے اور دنیا کی آبادی میں کمزوروں اور بزرگوں کا تحفظ کیا جاسکے۔
ہمیں وبا کے دوران بہتر تیاریوں کیلئے مؤثر صحت نظام تیار کرنے پر توجہ مرکوز کرنے کی ضرورت ہے۔ تمام دیگر ایکشن پلان وبا کی روک تھام کیلئے ہیں تاہم ایک بہتر طور پر تیار کردہ حفظان صحت نظام وبا کو قابو کرنے میں مدد فراہم کرسکتا ہے۔
ضرورت ہے کہ کووڈ-19 معالجہ، ادویہ اور ویکسین تک رسائی کومنصفانہ اور مساوی انداز میں یقینی بنایا جائے۔ وبا سے تحفظ تک رسائی کو آسان بنایا جائے اور اس کی کوئی قیمت نہ چکانا پڑے۔ ہندوستان بہتر اور معیاری مینوفیکچرنگ کی تاریخ کے ساتھ میک اِن انڈیا اور میک فار دی ورلڈ کے ذریعے کوشش کریگا اور ڈلیوری بندوبست کیلئے تحقیق اور ڈیجیٹل صلاحیتوں کی ترقی کو مکمل تعاون فراہم کریگا۔
ہم سبھی کو موجودہ پروگراموں مثلاً کووڈ-19 ٹولس ایکسیلیٹر تک رسائی اور علاج ومعالجہ، ادویہ اور ویکسین تک منصفانہ عالمی رسائی سے فائدہ اٹھانے کی ضرورت ہے جبکہ صحت نظام کو مزید مستحکم کرنے کی بھی ضرورت ہے۔ سابقہ وباؤں مثلاً 2003 میں سارس اور 15-2014 میں ایبولا کے تجربات سے حوصلہ پاکر عالمی سطح پر یکجہتی ضروری ہے تاکہ مزید بیماریوں اور شرح اموات کی روک تھام کی جاسکے۔ کھلی اطلاعات اور شفافیت عالمی سطح پر وبا کو قابو کرنے کی کوششوں اور مرض کے تجزیے کی نگرانی میں اہم ہوگی۔
ہندوستان حفظان صحت کووریج کے تئیں عہد بند ہے اور اس مشکل وقت میں ہندوستان زندگیوں کو بچانے اور لوگوں کی صحت کی حفاظت کرنے کے مشترکہ مشن کو حقیقت بنانے کیلئے دنیا کے ساتھ کھڑا ہے۔ اسی طرح ہندوستان عالمی معیشت میں جلد از جلد دوبارہ توانائی پیدا کرنے کیلئے دنیا کے ساتھ کھڑا ہے۔
یہ وقت فیصلہ کن عوامی صحت لیڈر شپ اور مستقبل کے وباکے لہر اور کووڈ-19 کے بعد کے دور کیلئے تیاری کرنے کا بھی ہے۔
عوامی صحت لیڈروں کو سرحد سے پرے دیکھنا چاہئے وائرس کے خلاف ہماری لڑائی جس کی کوئی سرحد نہیں ہے، کے عالمی تجربات سے سیکھ کر ہی ہم کھوئی ہوئی زندگی کو وقار عطا کرسکتے ہیں اور موجودہ اور مستقبل کے مریضوں کیلئے زندگی کو بچانے والے اقدامات کو نافذ کرسکتے ہیں۔
م ن۔م ع۔ ع ن
U NO: 5577
(Visitor Counter : 117
بندرگاہوں، جہاز رانی اور آبی راستوں کی وزارت
کوچن بندرگاہ میں سووچھتا پکھواڑ ہ اختتام پذیر
کوچن بندرگاہ میں 16 ستمبر 2021سے 30ستمبر 2021 تک مختلف پروگراموں کے ساتھ سووچھتا پکھواڑہ منایا گیا۔اس دوران بندرگاہ کے علاقے میں ملازمین کے کام کرنے کی جگہ ،دفتر کے احاطے ،کشتیوں ، ٹگس اور عوامی مقامات پر صفائی ستھرائی کے ذریعہ شرم دان پروگرام کا انعقاد کیا گیا۔
گزشتہ روز سووچھتا پکھواڑہ کے اختتامی دن پر بندرگاہ کے علاقے کے اندر عوامی رکھ رکھاؤ میں مصروف ملازمین کو حفظان صحت کے کٹس تقسیم کئے گئے ۔کوچن پورٹ ٹرسٹ کی چیئرمین ڈاکٹر ایم بینا نے ولنگڈن جزیرے میں دو میونسپل کارپوریشن وارڈوں کا افتتاح کیا ۔ کوچن پورٹ ٹرسٹ کے تمام محکموں کے منتخًب ملازمین کو سبزیوں کے بیج کے پیکٹ تقسیم کئے گئے تاکہ وہ اپنے گھروں پر سبزیوں کا باغ تیار کرسکیں ۔ سبز توانائی کے استعمال کو مقبول بنانےکی سمت میں ایک اہم قدم کے طورپر کوچن پورٹ ٹرسٹ نے ایمبارکیشن جٹی میں  شمسی لائٹ نصب کی ہیں ،جس کا افتتاح محترمہ ڈاکٹر ایم بینا نے کیا۔
29 ستمبر 2021 کو سووچھتا کے پیغام کو پھیلانے کے لئے ایک سائیکل ریلی کا انعقاد کیا گیا، جس میں کوچن پورٹ ٹرسٹ کے کھلاڑیوں اور کوچن پورٹ ٹرسٹ کے سی آئی ایس ایف اہلکاروں نے شرکت کی ۔
طبی محکمہ کے جانب سے صاف صفائی کے ماحول کی اہمیت پرکوچن پورٹ ٹرسٹ کے ملازمین کے لئے بیداری کلاسز کا انعقاد کیا گیا اور سمندری محکمے کی جانب سے آبی اداروں کو صاف ستھرا رکھنے کی اہمیت پر کلاسز منعقد کی گئیں ۔ رو-رو جہاز ، کشتیوں اور بندرگاہ کے علاقے میں اہم مقامات پر صفائی ستھرائی کی اہمیت کو اجاگر کرنے کے لئے بینرس اور اسٹیکرس لگائے گئے۔پکھواڑہ مدت کے دوران کیندریہ ودیالیہ کے طلبا کے لئے سووچھتا کے موضوع پر مختصر فلم اور پوسٹر ڈیزائننگ کے مقابلے کا انعقاد کیا گیا۔
پکھواڑہ مدت کے دوران ارنا کلم گھاٹ میں گھاٹ سپرنٹنڈنٹ کے دفتر میں دویانگوں کی رسائی کے لئے سہولیات تیار کی گئیں ۔
کوچن پورٹ ٹرسٹ کے ہر محکمے میں صفائی ستھرائی کے معاملے میں سب سے بہترین دفاتر کی شناخت کی گئی اور پکھواڑ ہ مدت کےدوران مناسب ایوارڈ سے سرفرا ز کیا گیا۔
ویلنگڈن جزیرے میں مختلف مقامات سے کوڑ اکرکٹ کو ہٹانے کے لئے 15 ٹرکوں کو لگایا گیا اور نشان زد مقامات پر کوڑا کرکٹ کو پھینکا گیا۔
کووڈ وبا کی صورتحال کو دھیان میں رکھتے ہوئے سماجی فاصلے اور دیگر حفاظتی اقدامات کی تعمیر کرتے ہوئے پروگرام کا انعقاد کیا گیا۔
وزارت ماہی پروری، مویشی پروری و ڈیری
ماہی گیری کی وزارت کے ذریعہ بین الاقوامی یوم یوگا 2023 کا جشن
یوگا کا بین الاقوامی دن 2023 ’’وسودھیو کٹمبکم کے لیے یوگا‘‘ کے موضوع کے ساتھ منایا گیا۔ جناب. مرکزی وزیر برائے ماہی پروری، مویشی پروری اور ڈیری پرشوتم روپالا نے تلنگانہ، حیدرآباد کے سنگاریڈی کے کنڈی گاؤں کے ایل این کنونشن ہال میں بین الاقوامی یوم یوگا کا آغاز کیا۔ مرکزی وزیر نے مشترکہ یوگا پروٹوکول  میں حصہ لیا جس میں مقامی پنچایت ممبران، ماہی گیری ایسوسی ایشن کے ممبران، ممبران پارلیمنٹ اور ایم ایل اے، ماہی گیر کسانوں اور سنگاریڈی کے زرعی کسانوں کے تقریبا 9 شرکاء شامل تھے۔ عزت مآب جناب۔ ماہی گیری کے مرکزی وزیر پرشوتم روپالا نے خطاب کرتے ہوئے کہا کہ ماہی گیری کے شعبے کے ساتھ "یوگا: تندرستی کی طرف ایک راستہ" کے موضوع کے درمیان براہ راست تعلق ہے۔ تاہم، قریب سے جانچ پڑتال کرنے پر، انھوں نے اس بات پر تبادلہ خیال کیا کہ یوگا کی مشق کرنے سے ماہی گیری کے شعبے میں کام کرنے والے افراد کو کس طرح فائدہ ہوسکتا ہے۔
انھوں نے مزید کہا کہ دنیا بھر میں یوگا کی قبولیت بھارت کے لیے فخر کی بات ہے ، کیونکہ یوگا ہمارے ثقافتی ، روحانی ورثے کا ایک لازمی حصہ ہے اور بتایا کہ یوگا کی مشق جسمانی صحت کو فروغ دیتی ہے ، ذہنی تندرستی کو بڑھاتی ہے ، خود آگاہی پیدا کرتی ہے ، برادری اور اتحاد کو فروغ دیتی ہے اور صحت مند طرز زندگی کی حوصلہ افزائی کرتی ہے۔
اس کے علاوہ حکومت ہند کے وزیر مملکت برائے ماہی پروری، مویشی پروری، ڈیری انفارمیشن اینڈ براڈکاسٹنگ، ڈاکٹر ایل مروگن نے 21 جون کو یوگا کے بین الاقوامی دن میں شرکت کی۔اس تقریب کا انعقاد گرلز سینئر سیکنڈری اسکول، پورٹ بلیئر، انڈمان اور نکوبار جزائر، مرکز کے زیر انتظام علاقہ، ایڈمرل جناب کی موجودگی میں کیا گیا۔ ڈی کے جوشی، معزز لیفٹیننٹ گورنر، پی وی ایس ایم، اے وی ایس ایم، وائی ایس ایم، این ایم، وی ایس ایم ، جناب کیشو چندرا، چیف سکریٹری، حکومت انڈمان و نکوبار، ڈاکٹر ٹی ایس اشوک کمار، آئی ایف ایس، پرنسپل چیف کنزرویٹر آف فاریسٹ، حکومت اے اینڈ این آئی لینڈز، جناب سنجے سنگھ، آدھیکش، ضلع پریشد، جنوبی انڈمان اور اے اینڈ این انتظامیہ کے سینئر افسران کے علاوہ دیگر اسٹیک ہولڈرز۔ محکمہ آیوش کے یوگا ماہرین نے اس پروگرام کی قیادت کی ہے اور مختلف یوگا آسنوں کا مظاہرہ کیا ۔ ماہی گیری کے وزیر مملکت ڈاکٹر ایل موروگن نے انڈمان اور نکوبار جزائر کے پورٹ بلیئر سے اس تقریب سے خطاب کیا اور ہماری روزمرہ زندگی میں یوگا کی اہمیت پر روشنی ڈالی۔
محکمہ ماہی پروری، وزارت ماہی پروری، مویشی پروری اور ڈیری نے بھی یوگا کے بین الاقوامی دن میں حصہ لیا ۔اس تقریب میں فعال شرکت کے ذریعہ اور نئی دہلی کے کرشی بھون میں مشترکہ یوگا پروٹوکول کا اہتمام کیا گیا۔ جناب جتندر ناتھ سوائن، آئی اے ایس سکریٹری ، ڈاکٹر ابھیلکش لیکھی، او ایس ڈی ، جناب ساگر مہرا، جوائنٹ سکریٹری ، دیگر معززین اور عہدیداروں نے آج کرشی بھون، نئی دہلی میں یوگا کی مشق میں شرکت کی۔
اس کے علاوہ ماہی گیری سروے آف انڈیا ، سینٹرل انسٹی ٹیوٹ آف کوسٹل انجینئرنگ فار فشری ، نیشنل انسٹی ٹیوٹ آف فشریز پوسٹ ہارویسٹ ٹیکنالوجی اینڈ ٹریننگ ، نیشنل فشریز ڈیولپمنٹ بورڈ ، سینٹرل انسٹی ٹیوٹ آف فشریز ناٹیکل اینڈ انجینئرنگ ٹریننگ ، کوسٹل ایکواکلچر اتھارٹی  جیسے تمام فیلڈ انسٹی ٹیوٹ نے مشترکہ یوگا پروٹوکول کا انعقاد کیا۔
خلا ء کا محکمہ
اسرو کی بھیل کو اسپیس گریڈ لی-آئیون سیل ٹیکنالوجی منتقل کرنے کی تجویز
نئی دہلی،28؍نومبر،ایٹمی توانائی اور خلاء، عوامی شکایات ، عملے اور پنشن کے علاوہ ،وزیر اعظم کے دفتر اور شمال مشرقی خطے کی ترقی کے مرکزی وزیر مملکت  ڈاکٹر جتیندر سنگھ نے آج راجیہ سبھا میں ایک سوال کے تحریری جواب میں بتایا اسرو نے اسپیس گریڈ لی – آئیون سیل تیار کرنے کے لئے اپنی ملک کی صلاحیت پر مبنی ٹیکنالوجی بھیل کو منتقل کردی ہے۔ انہوں نے بتایا کہ مارچ 2018 میں بھیل نے لی - آئیون سیل پروڈکشن ٹیکنالوجی حاصل کرنے کے لئے اسرو کے ساتھ ٹیکنالوجی کی منتقلی کے ایک سمجھوتے پر دستخط کئے تھے۔ اس پروڈکشن سہولت کا مقصد اسرو اور دیگر کلیدی سیکٹروں کے لئے لی – آئیون سیل کی ضرورتوں کو پورا کرنا ہے۔ البتہ بھیل بھی اسپیس گریڈ سیل میں کچھ مناسب ترمیم کرکے دیگر قومی اور کمرشیل ایپلی کشنز کو پورا کرنے کے لئے لی – آئیون سیل فروخت کرنے کے ساتھ ساتھ انہیں تیار بھی کرسکتا ہے۔ جس سے لاگت میں کمی میں مدد مل سکتی ہے۔
بھیل کرناٹک میں بینگلور کے نزدیک لی – آئیون پروڈکشن سہولت قائم کرنے کے عمل سے گزر رہا ہے۔ اس سہولت کو قائم کرنے کے لئے ملکی اور در آمد شدہ مختلف آلات حاصل کئے جارہے ہیں اور ان سے کام لیا جارہا ہے۔ اسرو کی تنصیبات میں بھیل کے عملے کے لئے پیداوار کی مختلف سرگرمیوں میں تربیت کے ساتھ ساتھ پروڈکشن پلان قائم کرنے کے لئے تمام تکنیکی ڈاکومنٹیشن پہلے ہی فراہم کردئے ہیں۔
ٹیکنالوجی کی منتقلی کے سمجھوتے کے مطابق بھیل نے اسپیس – گریڈ لی – آئیون سیل مینوفیکچر کئے ہیں ، جس کا مقصد قومی ضرورتوں کو پور ا کرنا ہے۔ البتہ بھیل اسرو سے پیشگی تحریری منظوری حاصل کرنے کے بعد ہندوستان سے باہر پارٹیوں  کو اسپیس گریڈ لی – آئیون سیل فروخت بھی کرسکتا ہے۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5429
(Visitor Counter : 64